deportasjon
Store norske leksikon,Samfunn,Politi og kriminalitet,Straffemetoder
Deportasjon er tvungen forvisning til et bestemt, oftest fjernt oppholdssted. I nyeste tid har deportasjon i stor målestokk vært brukt av okkupanter og diktaturstyrer for å eliminere motstand og politisk uenighet, dels også for å skaffe tvungen arbeidskraft.
Historie Deportasjon ble brukt som straff alt av romerne med det ene formål å uskadeliggjøre de forviste. Især på 1700- og 1800-tallet utnyttet dessuten de store kolonimakter deportasjon som ledd i kolonipolitikken. Storbritannia deporterte forbrytere, blant annet til de nordamerikanske koloniene (dagens USA) og til Australia, Frankrike til Fransk Guyana med Djevleøya og Ny Caledonia, og Russland til Sibir og Sakhalin.I Norge forekom en slags deportasjon som straff i form av arbeid på fiskerleiene nordpå. Den var lite brukt og ble opphevet i 1842. Les mer i Store norske leksikon landsforvisning ostrakisme fredløshet eksil